Hej alle   Jeg tænkte om nogle herinde måske kunne hjælpe mig med redigering af et billede? Det handler om en del af billedet, der er meget overbelyst. Er der nogle, der måske kan hjælpe, sender jeg billedet
Godaftennnnn HN  Jeg er en meget glad kvinde nu, forhistorien kan læses her:  Han ankom ved 18.20 tiden, kom direkte ud til mine 2 bøllefrø på folden og det gik over al forventning... Han havde fin respekt for hegn, hilste meget pænt på Big og Bøf, som smaskede på livet løs (man er jo kun babyer endnu) og de fik hurtigt kigget på den store fold, løsdriften og hinanden..  Han var så sød.. Tog på opdagelse alene på folden, kom løbende tilbage i typisk dressurhest-nu-er-jeg-"vild"-galop  Der blev "bukket", kastet med forben, hvinet og hoppet.. Åhhh han syntes det var FEDT at få sådan en kuperet, stor fold og nye venner.. Han har gået alene et stykke tid, grundet for lidt heste på hans sidste opstaldningssted og ejere der ikke turde lade deres små ponyer gå med ham  Meget hurtigt fandt de små ud af at han ikke var strid, og der åndede fred og idyl da jeg kørte derfra...  Han har ikke lavet det store et stykke tid, så bliver godt med lidt fylde/muskler på ham, men det tror jeg den kæmpe kuperede fold nok skal gøre sit til  Lidt billeder her fra aften... Høbaren i løsdriften blev meget hurtigt fundet! Vi elsker det nye sand der er kommet foran løsdriften, ingen mudder... yayyy    Høbaren på folden blev sjovt nok også hurtigt fundet...   Gammel høballe vi ikke har fået fjernet, skulle også undersøges..   Desværre blev det sløret    "Hey dame, hva laver du nu dernede??"   På opdagelse på folden...   "Sidder du nu dernede igen??" Skørt"   Desværre også sløret... Dumme kamera...   Bøf er ikke heltttt tryg ved situationen  "Hva er det for noget underligt jord de har her i det jydske?" Bøf og Big er MEGET uimponeret af deres nye store ven og finder øjensynligt pludselig MEGET spændende ting på taget  "Ufff mirabeller smager underligt!!" Hvis man ikke vidste bedre, skulle man tro det var Big der sædvanligvis stod bag Bøf  Prut 1 og 2 gør stadig alting sammen, selv vifter ens med halerne  Bøf strææææækker hals for at hilse  Tænk hvis man dog bare havde fingre til at klø med  Big kan også strække hals for at hilse, tænk hvis han spiste små plage  Godt jeg kan trøste mig med Big står højere oppe, men puhaaa.. Big bliver vist større end ham her også  Og sådan forlod jeg dem her til aften... Puhaaa... Nu er jeg dælme osse træt og håber i vil byde min nye dejlige dreng velkommen.. Glæder mig til at tage op til dem alle 3 imorgen tidlig 
Jamen, så er vi helt enige - nu hvor du har skåret det ud i pap for mig   - og jeg ville heller ikke have det godt med at sætte mig op på en III'er pony i dag. Men igen: der er også store ponyer og heste med ondt i ryggen af de årsager, som din dyrlæge nævner + dårligt passende sadler mm. Det er komplekst og individuelt og desværre tit noget, man opdager, når skaden er sket.
Problemet i hele denne diskussion, som jeg ser det, er, at man vælger at skyde på en helt bestemt gruppe: de små ponyer. Ene og alene fordi det er så nemt at sætte i bås, at en kat. 3 pony og en voksen ikke er noget, der kan høre sammen. Problemet her er, at det er super nemt at sætte en alder på og hive rideforbundets reglement frem, og sige "de siger jo, at man ikke må ride pony når man er fyldt 13/16!". Vi skal huske at skelne imellem regler fra DRF, og hvad der er rimeligt i hverdagen. For disse ting er der meget stor forskel på. Jeg tror at de fleste af os laver rigtig mange ureglementerede ting i hverdagen; nogen rider måske med hjælpetøjler, personligt tager jeg ofte en skridttur på hesten med en grime i træktovet og et dækken på ryggen, så jeg kan sidde lidt rart. Men der er altså ikke nogen der kommer efter mig når jeg gør det, og siger at jeg mishandler min hest fordi der står i reglementet at man skal ride med engelsk dressursadel og bid! Og det er altså meget vigtigt at skelne imellem regler for deltagelse i stævner under DRF, og hvad vi foretager os i hverdagen. Og jeg synes desværre der er mange mange heste der lider under forkert behandling, men de er sværere at sætte i bås. F.eks. har mange araberblandinger en vældig kort ryg, og de får ondt i ryggen, hvis de går med en sadel som er for lang. Det kan vi ikke hive DRFs reglement frem og forbyde dem. Ligesom der er masser og masser af heste og ponyer som går med ryttere på 100+ kg og får ondt i ryggen, slæber benene efter sig fordi de ikke kan bære det, aldrig ser skyggen af en sadelmager, en dyrlæge, en massør eller en kiropraktor, og dem er der aldrig nogen der siger noget til, fordi de aldrig kommer ud over kanten på deres egen ridebane. Jeg er sikker på, at vi i bund og grund allesammen er enige: hverken hest eller pony eller æsel eller ko eller noget som helst andet dyr skal bære en rytter på sin ryg, som gør hesten utilpas, og det hverken med vægt, udstyr eller behandling af dyret. Men problemet her er, at det ikke nødvendigvis er de rigtige, man skyder på. Som tidligere skrevet, så ser jeg ikke på nogen af billederne herover heste der går og ligner, at de lider overlast. Og er det ikke det, der skal være essensen i hele denne diskussion? Handler diskussionen om andet, end at man bare gerne vil være sikker på, at hestene ikke har ondt nogen steder og at de ikke er generet af rytterens vægt eller højde? For hvis diskussionen handler om andet, så kan jeg ikke være med, for det kan jeg ikke forstå. Hesten må være resultatlisten for konstellationen, og hvis hesten er godt tilfreds, hvad er problemet så? Jeg mener bare, at man bør slå ned dér, hvor problemet rent faktisk er. F.eks. hvis en rytter på 100+ kg. rider en hest så den slæber benene efter så og går så den ikke har et svævemoment i hverken trav eller galop. Der kan jeg se, at man har et problem. Men det har ikke noget at gøre med, at vi taler voksen på pony, det har noget at gøre med, at vi taler for tung rytter til, hvad hesten orker eller er i stand til at bære. Og det er altså en helt anden diskussion, end at "voksne må ikke ride pony". Men det er også en sværere diskussion, fordi det er en individuel vurdering. Men man kunne ønske sig at dressurdommerne ind imellem slog i bordet og sendte sådanne ekvipager hjem fra stævnebanerne, eller i det mindste gav dem en kommentar i kritikken. Jeg har skrevet for mange dommere, men endnu ikke mødt en der turde gøre noget, på trods af kravet om hestens tarv i reglementerne. Og det er vel at mærke voksne mennesker på heste, og ikke børn på ponyer. Det synes jeg er trist, når det er så tydeligt for enhver, at hesten lider under rytterens vægt. Så måske man skulle skyde efter dem, som hver dag udsætter deres hest for en belastning, som generer hesten og sandsynligvis nedbryder den, fremfor blot at skrige "voksen hører ikke til på pony", hver gang man får chancen.
Elisabeth beskriver mounted games meget fint... Jer der har anden opfattelse af mounted games må meget gerne beholde deres holdning, dog skal de vide at de taler mod dyrlægekontrol til samtlige store stævner, helbredscheck jævnligt af ben og ryg samt at vi KUN har glade og arbejdsomme ponyer....ellers kan det ganske enkelt ikke lade sig gøre. Dem der taler om stramme martingals skal prøve at se billederne igennem igen, de fleste mounted games ryttere rider med standing martingal, hvilket vil sige at den slet ikke har forbindelse med tøjler/bid men der i mod fastgjort i næsebåndet... Dem der rider med alm. martingal vil aldrig bruge den til at stramme hesten ind, da den så ikke kan strække ud og løbe. Vi rider hverken med pisk, sporer eller skarpe bid, og ingen ting foregår "bag i hækken". Hvert år bliver mounted games brugt som show indslag til alverdens store hestestævner, worldcup mm.også her inviteres vi af professionelle heste mennesker, som anser vores sport for spændende og i dyrets bedste interesse. Der er mennesker der ikke kender sporten og ikke kender hestene som mener noget andet, og det må de til hver en tid, men som sagt så taler de om professionelle ryttere der bruger hver en krone de tjener på netop dette dyr og som vil gå igennem ild og vand for deres partner. Og at dyrene følges af dyrlæge konstant og at udstyret checkes til alle større stævner endda også mindre. Der er ikke sadler der ligger og trykker eller bid der ikke passer.... for det accepteres ikke. Vægten på rytterne i forhold til ponyerne er udarbejdet af en engelsk anerkendt dyrlæge og skemaet ligger tilgængeligt på   hjemmeside. I skemaet tages højde for ponyens bygning samt hvilket arbejde den skal udføre. Jeg er sikker på der stadig sidder et par stykker der mener de er klogere og mere vidende end alverdens dyrlæger fra hele verden og alverdens professionelle dommere (ofte også med dyrlægebaggrund), og det er jo skønt for dem, at de ved så meget mere end alle dem der bruger årevis på at lære og studere disse forhold, men for os andre, så er det skønt at mennesker med uddannelse i netop disse forhold har udarbejdet disse ting, for det gør det så meget nemmere at se igennem fingre med kommentarer fra folk, som dybest set ikke ved mere end os andre 
Hvis man som voksen kvinde ender med et slutmål på 1.55 og iøvrigt er alm af bygning, så ER man jo på højde og drøjde med børn under 13, i så fald kan det jo aldrig blive et problem at ride 3. pony. Det er vel nærmest en gave til ponyavlere at der findes voksne mennesker i den højdekategori der kan tilride pony på kompetent vis.
Ih hvor er I bare søde. Tak for ros. Jeg glæder mig til at se de billeder som Lykke tog, håber hun smider et par  Til Campea: Jeg fortår godt du lader hendes hår være langt, det ELSKER jeg også. Men jeg forstår også godt hvorfor de klipper dem i Portugal, så bliver det ikke til dredlogs (eller hvordan det nu lige staves...) og de hænger heller ikke fast. Det er jo nogle dejlige natur arealer de går på med deres føl:-) Ang tøjet, så kan du jo bare ride i herre bukserne og være i herre stil. Det er stort set det samme, nederdelen er der bare ikke. Men der er faktisk bukser indenunder på mit tøj med høj talje (hvilket er godt for vesten og jakken er meget kort og ellers skiller man på midten og man kan se skjorten og det ser ikke så fikst ud   For jeg forstår dig godt lidt, det er lidt synd man ikke kan se sadlen og alt det pynt som er på den... (ok jeg er tosset med udstyr! ) til 002-pirat: Jeg synes ikke det var svært at købe hest i Portugal. Jeg kan jo ikke udtale mig om alle steder i verden og jeg kender også kun til 1 sted i Portugal (det kender jeg tilgengæld ret godt   ) Men det sted jeg kender, der kan du få alle oplysningerne på  . Der er en dansk pige som arbejder i den stald (faktisk vores formand i lusitano foreningen Fie Feldt), du kan rejse derned og se heste med andre danskere (Lykke og Mia laver weekend ture), de taler godt engelsk dernede og de er professionelle med at få dyrlæge kontrolleret, også med røntgen og de er hjælpsomme med at skaffe transport osv osv. Så jeg synes faktisk ikke det var svært eller besværligt overhovedet. Med Zeloso tog jeg jo ned og boede på stedet en hel uge og red og fik undervisning hver dag så jeg lærte hesten godt at kende   Jeg ved der er andre steder i Portugal, hvor man også sagtens kan købe heste på en god og professionel måde og hvor andre danskere har købt hest, men der har jeg ikke personlige erfaringer. Jeg er super godt tilfreds med service og kvalitet hos Paulo og Joao Lynce, så der er jeg trofast kunde   Jeg er stadig dybt betaget af, at de tilbød at købe min gamle hest Xiado tilbage uden økonomisk tab for mig, selv om det var 2 1/2 siden han havde forladt Portugal. Men det fungerede ikke optimalt mellem ham og mig i ridningen og så tilbød de jeg kunne købe en anden og de købte Xiado - hold da op en service siger jeg bare!!!!! Hilsen Mette med Zeloso
Til Prinsesseguldhår: Jeg har helt glemt at svare på dit spørgsmål. Nej der rides ikke altid på kandar, men stort set altid når man er i "show dresset". Til hverdag i portugal kan der sagtens rides på alm trense og hjemme hos mig rider jeg faktisk mest på trense. Jeg har kun et enkelt billede hvor jeg rider ham på trensen, det er taget da jeg var i portugal inden jeg købte ham og jeg får undervisning på trensen. Bare lige for at bevise at de har trensebid i Portugal og de også bliver brugt, og også lige for at bevise jeg normalt rider med ridehjelm  Hilsen Mette med Zeloso
hvor ser i lækre ud!!!
Ej Mette hvor ser i begge hammer lækre ud i jeres outfit;) .. Håber da Sus laver en billedtråd så man kan se jer alle 
Så Mette, så er der lavet en tråd fra brylluppet, også med mange fine billeder af dig og Zeloso 
Tak Susanne fordi du har lavet en så fin tråd om dit bryllup   Jeg ville jo ikke lægge billeder ud af dig hvis du nu synes det var for privat   men de er rigtig gode. Til alle jer andre, så kan jeg jo lige sige at det går fantastisk med Zeloso   Han er kommet sig 100% ovenpå kastrationen og han er også blevet "vallark". Han går nu sammen med de andre heste på folden og rigtig hygger sig og han ELSKER det! I ridningen går det også bare super. Vi får undervisning en gang om ugen af Anders Chortzen og så om onsdagen rider vi sammen med "damerne" i ridehuset og her er vi begyndt at øve lidt forhindringer til Working Equitation, så der sker da lidt   Jeg er stadig bare helt vildt glad for beslutningen om at få Zeloso til Danmark, og jeg glæder mig til alle de ting vi sammen skal opleve i fremtiden. hver dag er bare en glæde med ham og det er jo fantastisk at have det sådan med sin hest   jeg glæder mig rigtig meget til vi skal på clinik med Joao Lynce d. 19. juni og øve både dressur og Working Equitation, det bliver bare rigtig godt tror jeg! Hilsen Mette med Zeloso
Næhh hvor er han dog fin med alle de krøller - er det lige efter en gang fletning ?  Anders Cortzen - er han ikke rigtig god til at undervise ? Har set et par videoer af ham, og han virker meget dygtig og pædagogisk  Glæder mig også til Clinic'en. Håber bare ponyen bliver haltfri inden.
Hej Sus Jo du har helt ret, fold billedet er taget LIGE efter vi kom hjem fra dit bryllup hvor han var flettet op, så derfor er manen ekstra krøllet   og du har også helt ret i at Anders Chortzen fra   er helt vildt super til at underviser. Meget pædagoisk og engageret! Det er klart den bedste underviser jeg har haft som har været dansker   Så jeg er super heldig han har tid at undervise os en gang om ugen og jeg tilmed kun skal køre 14 km for det! Så jeg er meget heldig føler jeg! Ja jeg krydser også fingre for at Robalo er haltfri til clinik!!! hilsen Mette med Zeloso
og dejlige billeder. 
Sikken en fin hest. oh HVOR ER I BARE FLOTTE sammen. Jeg har også købt hest fra Joao, og blev faktisk forbavset over hvor nemt det er og den gode service. Det var bare helt utroligt. Så jeg er også "trofast kunde" dér. 
Hej AnnaMichel Ih hvor sjovt du har købt hest samme sted som mig   Hvad er nu det for én? fortæl fortæl. Er du så med i lusitano foreningen? Kommer du forbi på store hestedag i Roskilde i weekenden? Jeg skal stå på stand det meste af dagen lørdag for lusitano foreningen og så søndag er vi faktisk 6 som har lusitanoer med!! Det er ret vildt (når man tænker på jeg var den ENESTE som havde lusitano med sidste år   ) Håber vi mødes, det er altid sjovt at møde andre som er interesseret i samme race som én selv  Mange hilsner Mette med Zeloso
Nu har jeg lige kigget tråden endnu engang - tænkte på, hvor tydeligt det ses i dit ansigt, at du nu har den helt rigtige hest. Ikke at du, ikke smilede og så glad ud med X - men der er bare noget ekstra over det, når du viser fotos med den "nye" smuksak!!! Tak for kigget!!!!
Vi var nede og hilse på den smukke Zeloso på st. hestedag og han er nu årsagen til, at min datter på 8 år proklamerede, at hun VILLE have en lusitano!! Begge mine børn var vilde med ham og stod længe og snakkede med ham   skøn hest!
Ih tak skal I have begge to for de søde ord. Jamen jeg er da ked af jeg så ikke lige var der og hilse på dig og dine piger Pernille. Nå, men her er da et par billeder fra dagen. Vi fik for øvrigt 9 i helhel og 9 i mønstring og gik videre til mønstrings konkurrencen, så jeg er bare SÅ stolt  Hilsen Mette med Zeloso
Jeg syndes det er så godt gået og dejligt at se at Lusitano hestene og foreningen endelig kommer ud og bliver vist frem (i større mængder..). Så godt gået af jer allesammen - så fedt at se en udvikling herhjemme og hestene ser skønne ud på de billeder jeg har set. Og stort til lykke til jer der gik videre - super godt gået!!!! Eva
Hej Mette, Jeg fik også lige muligheden af at se jer i mønstringsringen. Hvordan gik den videre mønstringskonkurrence??? Zeloso er godt nok en smækker lille sag, meget meget smart. Ham kan jeg godt forstå du er glad for. Jeg fik et par billeder af jer til bedømmelsen, desværre er kvaliteten ikke super god, da mit kamera efterhånden synger på sidste vers. Men jeg smider lige dem ind jeg fik knipset af jer: